पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की रफ्तार कम होने का नाम नहीं ले रही है। गुरुवार काे भिवानी में काेराेना के 470 नए केस मिले। अच्छी बात ये रही कि 100 लाेग काेराेना से स्वस्थ भी हुए। वहीं 11 संक्रमितों की मौत भी हुई है। गुरुवार को कुल 3,200 वैक्सीन का टारगेट था। इसमें विभिन्न श्रेणियों में 3,209 लाभार्थियों ने वैक्सीन लगवाई है।
बता दें कि कोरोना की दूसरी लहर ज्यादा खतरनाक साबित हो रही है। जिले में संक्रमण की रफ्तार कम नहीं हो पा रही है। स्वास्थ्य विभाग को गुरुवार को 11 संक्रमितों की मौत की सूची मिली। इससे जिले में संक्रमण से मरने वालों की संख्या 283 पर पहुंच गई है। अभी तक 12,928 लोग संक्रमण की चपेट में आ चुके हैं।
राहत की बात यह रही कि गुरुवार को 100 मरीज स्वस्थ भी हुए हैं और अभी तक 9,932 मरीज ठीक हो चुके हैं। जिले में अब एक्टिव 2,713 मरीज हैं। गुरुवार को 1,400 लोगों के सैंपल लिए गए जबकि 3,988 लोगों की सैंपल रिपोर्ट पेंडिंग है।
अब तक 147251 लोग ले चुके हैं वैक्सीन की डोज
गुरुवार को जिले में लगभग 3200 बेनीफिशियरी ने वैक्सीन की डोज ली। इनमें से 18 से 44 आयु वर्ग में 2105, 45 से 60 आयु वर्ग में 542 ने तथा 60 वर्ष से अधिक आयु वर्ग में 537 ने वैक्सीन की डोज ली। अब तक 147251 व्यक्ति वैक्सीनेशन करवा चुके हैं। इनमें से 127623 व्यक्तियों ने प्रथम व 19428 व्यक्ति दूसरी डोज ले चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn